Lacy (שיר)

"Lacy" (בעברית: "לייסי") הוא הרצועה הרביעית מתוך אלבום האולפן השני של אוליביה רודריגו, Guts. הוא יצא ב-8 בספטמבר 2023, עם צאתו של האלבום על ידי חברת גפן רקורדס.

== רקע והפצה ==
במופע שערכו רודריגו וניגרו באוקטובר 2023, הם סיפרו כי כששהו בניו יורק, הם יצאו לטייל ברחובות בחיפוש אחר השראה. הם הגיעו בסופו של דבר לחנות ספרים, שם ניגרו קנה את הספר "Wading in Waist-High Water: The Lyrics of Fleet Foxes", שנכתב על ידי סולן להקת פליט פוקסס, רובין פקנולד, והוא מורכב ממילים ל-55 שירים - שרבים מהם החלו כקטעי שירה. הם סיפרו כי הספר נתן להם את הרעיון למצוא השראה לשיר באמצעות שירה ספרותית.<ref></ref> מאוחר יותר רודריגו לקחה קורס שירה באוניברסיטת דרום קליפורניה, מכיוון שלמדה בחינוך ביתי ותמיד רצתה ללכת לקולג'. השיר "Lacy" הוא אחד מהשירים אותם כתבה במהלך מטלה בשיעור, שהפכה מאוחר יותר לשיר.<ref></ref><ref name=":2"></ref>

השיר זכה לפופולריות מיידית בקרב מעריצים ומאזינים מזדמנים. בריאיון, רודריגו ציינה שהיא מופתעת מכך שאנשים נמשכו לכיוון השיר. היא תיארה את "לייסי" כדמות נשית מסתורית והזכירה שאנשים רבים קשרו את השיר לחוויות שלהם, כמו אחות גדולה או חברה הכי טובה לשעבר. רודריגו מעריכה שלמאזינים יש פרשנויות משלהם לשיר ומעדיפה לא לציין מי ההשראה מאחורי השיר על מנת לאפשר פרשנויות מגוונות.<ref></ref>

== הרכב ==
השיר הוא בלדה רכה עם אלמנטים פיוטיים, השונה מהסגנון הרגיל של רודריגו.<ref></ref> המוזיקאית צ'אפל רואן מבצעת קולות רקע בשיר.<ref></ref>

מבחינה לירית, השיר חוקר נושאים של התאהבות, אובססיה וקנאה. בבית הראשון, הזמרת פונה למישהי בשם לייסי, ומתארת אותה במונחים מחמיאים. לייסי מצטיירת כאדם עם עור יפה ומראה מלאכי. עם זאת, ישנה תחושה בסיסית של אי נוחות מכיוון שהזמרת מודה שהיא חווה קושי. הפזמון מבטא את רגשותיה העזים של הזמרת כלפי לייסי. השורות החוזרות ונשנות "I care, I care, I care" (בעברית: "אכפת לי, אכפת לי, אכפת לי") מרמזות על היקשרות רגשית עמוקה. הזמרת מרגישה כאילו היא מתבוננת בלייסי ללא הרף אבל מסתירה את רגשותיה. בבית השני, הזמרת ממשיכה לשבח את לייסי, ומתארת אותה כ"חכמה" ו"סקסית". המחמאות אינטנסיביות, כשלייסי נתפסת ככוכבנית מסנוורת וכי קיומה הוא יוצא דופן. עם זאת, יש תחושה של כאוס פנימי שנבנה ככל שההערצה גוברת. הגשר הוא קטע אינסטרומנטלי קצר, המשמש כקטע מעבר מוזיקלי בשיר. באאוטרו, הטון משתנה באופן דרמטי. הזמרת מביעה טינה גוברת ואף שנאה כלפי לייסי. היא מרגישה שלייסי גורמת נזק בכוונה ומרעילה את מחשבותיה. הזמרת מתעבת את הקנאה שלה ואת איך שהיא הפכה לאובססיבית כלפי לייסי. בסך הכל, השיר עוסק ברגשות העזים של התאהבות, הערצה וקנאה. הוא מתחיל בהערצה אבל מסתיים בתחושת מרירות ותיעוב עצמי כשהזמרת מתמודדת עם רגשותיה הנכזבים וההשפעה השלילית שיש להם על רווחתה. ההתפתחות הלירית של השיר משקפת את האופי המורכב והסותר של רגשות רומנטיים.<ref name=":1"></ref>

מספר מאזינים הצביעו על קווי דמיון נושאיים בין השיר לרצועה "Jealousy, Jealousy" מאלבום הבכורה של רודריגו.<ref></ref>

== ביקורות ותגובות ==
השיר זכה למשוב חיובי מהמאזינים. הסיפור והשירה של רודריגו, כולל סגנון השירה הלוחשת שלה, התקבלו בחיוב. המילים, במיוחד, עוררו הדים בקרב מעריצים קווירים, שהביעו את הערכתם ברשתות החברתיות.<ref name=":1" />

בסקירת שירי האלבום שפורסמה ב"בילבורד", הוזכר שסגנון הפולק-פופ, שהופיע כמה פעמים באלבומה של רודריגו Sour, מופיע בצורה בולטת בבתים של "All-American Bitch", וכי גם "Lacy" ממשיך בסגנון הזה, ומדגיש את חשיבותו בשיר. "Lacy" מתואר כשיר שמתעמק ברגשות הקנאה של רודריגו, וההגשה הווקאלית שלה מאומצת לכדי לחישה שמביעה בוז, המעידה על עוצמת הרגשות הללו. הסקירה מבליטה את הליריקה בפזמון כנקודה חיובית. היא מזכירה כיצד רודריגו משנה את המילים בפזמונים הבאים, ומשקף את האופי המתפתח של רגשות הקנאה והייאוש שלה.<ref name=":0"></ref> בביקורת אלבום שפורסמה ב"אינדפנדנט", השיר מושווה לטורי איימוס מבחינת עוצמה.<ref></ref>

רצועה זו עוררה השוואות גם לשיר "Betty" של טיילור סוויפט, שכן מיד לאחר צאתו, טרם הובהר כי השיר נכתב מנקודת מבטו של גבר.<ref></ref>

=== רשימות ודירוגים ===
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
|בילבורד
|Guts של אוליביה רודריגו: כל 12 השירים מדורגים
|12
|<ref name=":0" />
|-
|The Tab
|דירוג יום ההוצאה של כל שיר באלבום החדש של אוליביה רודריגו, Guts
|12
|<ref></ref>
|-
|רולינג סטון
|כל שיר של אוליביה רודריגו, מדורג
|16
|<ref></ref>
|-
|Evie
|דירוג כל שיר באלבום החדש של אוליביה רודריגו, Guts מהגרוע לטוב ביותר
|1
|<ref></ref>
|}

== השפעה ==
כשרודריגו הוציאה את הסינגל המוביל "Vampire" מתוך האלבום, התעוררו ספקולציות לגבי המשמעות שלו. כמה מעריצים האמינו שזה קשור למערכת היחסים הקצרה שלה עם המפיק המוזיקלי זאק ביאה, בעוד שאחרים חשבו שזה עשוי להיות כרוך בריב עם טיילור סוויפט. עם צאתו של האלבום, שיר אחד במיוחד, "Lacy", יצר מחלוקות בשל המילים שלו. בשיר הזה, רודריגו שרה על אישה שהיא מרגישה נחיתות ממנה ומתארת את יופיה, מה שמזכיר את "Jolene" של דולי פרטון. קיימים מעריצים שחושבים שהשיר הוא על סוויפט. הם מצביעים על מילים ספציפיות כמו "עיניים רחבות כמו חינניות" ו"כוכבנית מסנוורת, גלגול של בארדו" כקווי תיאור בעלי פוטנציאל לתאר את סוויפט. רודריגו ציינה בעבר את סוויפט כמקור השראה והזכירה אותה ביחס לאלבום הבכורה שלה Sour. בהתחשב בשיר העבר של רודריגו, "Drivers License", נפוצו שמועות כי השיר הוא על סברינה קרפנטר, המאזינים קישרו את ההשערה למילים על חוסר ביטחון בנוגע למראה של אישה אחרת.<ref></ref> גם חברתה הקרובה של אוליביה רודריגו, גרייסי אברמס, הועלתה כמקור השראה אפשרי לשיר. מעריצים הצביעו על המילים "כמו סרטים בשיער שלך", שכן אברמס ידועה בכך שהיא לובשת סרטים. הדמיון בשמות "לייסי" ו"גרייסי" מצוין גם כן. גם שמה של הזמרת מדיסון ביר הועלה כמקור השראה פוטנציאלי.<ref></ref> ישנה תיאוריה נוספת הסוברת שלשיר עשוי להיות גוון הומואירוטי. חלק מהמאזינים מפרשים את המילים ואת הדרך שבה רודריגו שרה אותן כמצביעות על משיכה חד מינית. הם מצביעים על תיאורי יופייה של האישה וביטויים כמו "אני פשוט מתעבת אותך לאחרונה" כרמזים ליציאתה האפשרית של רודריגו מהארון. הם טוענים כי התיעוב העצמי המתואר בשיר אינו נובע מאי אהבת נושא השיר, אלא מאבק להודות ברגשות כלפי מישהו מאותו המין. קיים וויכוח מתמשך בפלטפורמות המדיה החברתית בנוגע למשמעות השיר והוא נוגע גם בסוגיה הרחבה יותר של האופן שבו מיניותם של אנשי ציבור נדונה בתקשורת ועל ידי מעריצים.<ref></ref><ref></ref>

ב-23 בנובמבר 2023, נואה קאהן, זמר-יוצר אמריקאי, ביצע גרסת כיסוי לשיר. ההופעה הזו הגיעה לאחר שרודריגו ביצעה את השיר "Stick Season" של קאהן בהופעה משלה.<ref></ref>

== הופעות חיות ==
ב-4 באוקטובר 2023 היא ביצעה את השיר במוזיאון הגראמי, שם גם ביצעה גרסאות סולו לעוד שני שירים מהאלבום Guts. השירים הנוספים שבוצעו היו "Vampire" ו-"Making the Bed".<ref name=":2" /> ב-9 באוקטובר 2023, רודריגו ביצעה את השיר במופע ספונטני ואינטימי בתיאטרון מלון אייס במרכז לוס אנג'לס.<ref></ref> רודריגו גם ביצעה את השיר בהופעה חיה בסדרת מופעי "Tiny Desk Concert" של NPR שיצא ב-11 בדצמבר 2023.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2023
קטגוריה:שירי אוליביה רודריגו
קטגוריה:שירים באנגלית
קטגוריה:שירים שנכתבו על ידי אוליביה רודריגו
קטגוריה:שירים שנכתבו על ידי דן ניגרו
קטגוריה:שירים שהופקו על ידי דן ניגרו
קטגוריה:שירי להט"ב
קטגוריה:שירים על קנאה
קטגוריה:בלדות פולק
קטגוריה:בלדות פופ
קטגוריה:שירי פולק-פופ